พอดีมีอะไรกับแฟนแต่หลั่งนอกไม่ได้ป้องกัน จะมีโอกาสท้องไหมค่ะ พอดีอีก 3-5 วันจะมีประจำเดือนค่ะ กลัวว่ากินยาคุมแล้วประจำเดือนจะเลื่อน (ยาคุมแอนนี่ลิน21เม็ดค่ะ แล.กินครั้งแรกหลังมีเพศสัมพันธ์ได้ไหมค่ะ)
สวัสดีค่ะ การมีเพศสัมพันธ์โดยใช้วิธีการหลั่งนอกนั้น จะมีโอกาสตั้งครรภ์ได้ประมาณ 4%-22% อย่างไรก็ตาม หากคาดว่าประจำเดือนจะมาภายในไม่เกิน 7 วันหลังจากที่มีเพศสัมพันธ์ ก็จะถือว่าอยู่ในระยะปลอดภัย โอกาสที่จะตั้งครรภ์นั้นมีน้อยกว่า 1%ส่วนการทานยาคุมกำเนิดหลังจากที่มีเพศสัมพันธ์นั้น จะไม่สามารถช่วยป้องกันการตั้งครรภ์ได้ ดังนั้น ไม่แนะนำให้ทาน ควรรอให้ประจำเดือนมาก่อน แล้วจึงเริ่มทาน ภายใน 1-5 วัน นับจากวันแรกที่มีประจำเดือนมาค่ะ ยาคุมจึงจะออกฤทธิ์ในการป้องกันการตั้งครรภ์ได้ทันทีค่ะ